มีสีขาวๆคล้ายๆนมบูดใช่เชื้อรามั้ยคะ?แล้วมียาอะไรที่ซื้อที่ร้านยาได้บ้าง เพราะยังไม่กล้าไปหาเลยค่ะะะะ #ตอบหนูด้วยนะคะมันคันไม่ไหวจริงๆค่ะ🙏🏻😢
สวัสดีค่ะ อาการคันและมีตกขาวดังกล่าวมา อาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดถ้าเป็นตกขาวสีขาวเป็นก้อนน่าจะคล้ายกับเป็นเชื้อรามากที่สุดค่ะ ควรพบสูตินรีแพทย์เพื่อยืนยันการวินิจฉัย เพื่อให้ได้ยาที่ตรงกับโรคมากที่สุดการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์